Norges miljø- og biovitenskapelige universitet

Oppdatert august 2022

Veileder. Krav til gradsprogrammer ved NMBU

Studieavdelingen,

NMBUs studieprogram skal holde et høyt faglig og pedagogisk nivå og bidra til at NMBU oppfyller sitt samfunnsoppdrag og egne strategiske planer. Programmene skal oppfylle gjeldende norske lover og forskrifter og NMBUs forskrifter.

**Om bruken av denne veilederen**

«Krav til gradsprogrammer ved NMBU» gjelder alle studietilbud som fører fram til en grad ved NMBU, både nye og eksisterende studier. Kriteriene bygger på NOKUTs tilsynsforskrift, øvrige nasjonale lover og forskrifter, NMBUs forskrifter innenfor området utdanning samt institusjonelle krav og føringer nedfelt i strategier og planer.

1. Søknad om opprettelse av nytt studieprogram:  
   Søknad om opprettelse av nye gradsgivende studieprogram ved NMBU skal inneholde alle elementer som listes i dette dokumentet. Krav til de ulike elementene er angitt under hvert punkt (overskrift).   
   Fakultetet skal for alle elementer gjøre en vurdering av om kriterier er oppfylt. Hvis det forekommer elementer med behov for videreutvikling og utbedring, skal det utarbeides planer for arbeidet fremover. I søknaden gjengis disse vurderingene og eventuelle planer for videreutvikling og utbedringer. De sakkyndige skal gjøre en faglig vurdering av om kravene er oppfylt i hvert enkelt tilfelle basert på det fakultetet beskriver i søknaden og de kravene som angis i denne veilederen.
2. Årlig kontroll med studieprogram  
   Ved den årlige kontrollen av om studieprogram oppfyller kriteriene, skal sjekklisten i denne veilederen (side 3) benyttes.
3. Evaluering av studieprogram  
   Veilederen bør brukes ved periodisk evaluering av studieprogram.

Sist oppdatert: 30.08.2022

Innhold

[Sjekkliste: 3](#_Toc112934265)

[Nærmere beskrivelse av kriteriene 4](#_Toc112934266)

[1. Overordnet beskrivelse av programmet 4](#_Toc112934267)

[4. Kostnadsberegning og finansiering 4](#_Toc112934268)

[6. Studentrekruttering og markedsvurdering 5](#_Toc112934269)

[7. Studiets navn, grad og tittel 5](#_Toc112934270)

[8. Rammeplan 5](#_Toc112934271)

[9. Skikkethetsvurdering 5](#_Toc112934272)

[10 Arbeidsomfang 5](#_Toc112934273)

[11. Avtaler 5](#_Toc112934274)

[12. Opptak 6](#_Toc112934275)

[13. Ex.phil. 6](#_Toc112934276)

[14. Fordypning – bachelor 6](#_Toc112934277)

[15. Faglige krav studiet bygger på – 2-årig master 6](#_Toc112934278)

[16. Selvstendig arbeid – 2- og 5 årig master 6](#_Toc112934279)

[17. Relevant yrkespraksis – erfaringsbasert master 6](#_Toc112934280)

[18. Praksis 6](#_Toc112934281)

[19. Kobling til FoU 6](#_Toc112934282)

[20. Støttefunksjoner og infrastruktur 6](#_Toc112934283)

[21. Fagmiljø tilknyttet studiet 7](#_Toc112934284)

[22. Læringsutbyttebeskrivelse (LB) 7](#_Toc112934285)

[23. Innhold, oppbygging og progresjon 8](#_Toc112934286)

[24. Lærings- og undervisningsformer 8](#_Toc112934287)

[25. Eksamen og vurderinger 8](#_Toc112934288)

[26. Relevans 8](#_Toc112934289)

[27. Ordninger for studentutveksling og internasjonalisering 8](#_Toc112934290)

[Konklusjon 9](#_Toc112934291)

# Sjekkliste:

**Alle kriterier i sjekklisten må oppfylles for at et studieprogram skal være godkjent. Kriteriene beskrives fra s 4 og utover**

|  |  |  |
| --- | --- | --- |
|  | **Fakultetets eventuelle merknader** | **Er kriteriet oppfylt?  Ja/Nei/Usikker/ Gjelder ikke** |
| 1. Overordnet beskrivelse av programmet |  | Velg et element. |
| 1. Programmets samsvar med strategi og samfunnsoppdrag, inkludert beskrivelse av tverrfaglighetskompetanse og kompetanse innen bærekraft. |  | Velg et element. |
| 1. Omtale av prosessen med utarbeidelse av programmet, kvalitetssikring og saksbehandling |  | Velg et element. |
| 1. Kostnadsberegning og finansiering |  | Velg et element. |
| 1. Sterke fagmiljøer, kapasitet, faglig ledelse og synergier |  | Velg et element. |
| 1. Studentrekruttering og markedsvurdering |  | Velg et element. |
| 1. Studiets navn, grad og tittel |  | Velg et element. |
| 1. Rammeplan |  | Velg et element. |
| 1. Skikkethetsvurdering |  | Velg et element. |
| 1. Arbeidsomfang |  | Velg et element. |
| 1. Avtaler |  | Velg et element. |
| 1. Opptak |  | Velg et element. |
| 1. Ex.phil. |  | Velg et element. |
| 1. Fordypning – bachelor |  | Velg et element. |
| 1. Faglige krav studiet bygger på - master |  | Velg et element. |
| 1. Selvstendig arbeid – 2- og 5 årige master |  | Velg et element. |
| 1. Relevant yrkespraksis – erfaringsbasert master |  | Velg et element. |
| 1. Praksis |  | Velg et element. |
| 1. Kobling til FoU |  | Velg et element. |
| 1. Støttefunksjoner og infrastruktur |  | Velg et element. |
| 1. Fagmiljø tilknyttet studiet |  | Velg et element. |
| 1. Læringsutbyttebeskrivelse (LB) |  | Velg et element. |
| 1. Innhold, oppbygging og progresjon |  | Velg et element. |
| 1. Lærings- og undervisningsformer |  | Velg et element. |
| 1. Eksamen og vurderinger |  | Velg et element. |
| 1. Relevans |  | Velg et element. |
| 1. Ordninger for studentutveksling og internasjonalisering |  | Velg et element. |

# Nærmere beskrivelse av kriteriene

Kriteriene 1-6 er overordnede beskrivelser, mens kriteriene 7-27 beskriver de grunnleggende forutsetningene for programmet og godkjenningskriteriene for at programbeskrivelse og studieplan er oppfylt. Områder der fakultetet ser behov for utbedring og utvikling skal påpekes, og planlagt utbedringsarbeid skal beskrives. Programbeskrivelsen (PB) fylles ut i «Mal for beskrivelse av studieprogram» ved søknad om opprettelse av nytt studieprogram. Det påpekes at det i denne malen ikke skal angis noen argumenter i PB av om kriteriene er oppfylt. Argumentene for om PB er i tråd med kravene skal fremkomme i søknaden som bygger på dette dokumentet.

PB skal være i tråd med nasjonale lover og forskrifter, NMBUs forskrifter og i tråd med nasjonalt kvalifikasjonsrammeverk (NKR). Alle studieprogram som tilbys ved NMBU skal til enhver tid være korrekt beskrevet i Felles Studentsystem (FS). Dette ligger til grunn for beskrivelsene av studietilbudet på [www.nmbu.no/studier](http://www.nmbu.no/studier).

## Overordnet beskrivelse av programmet

Søknad om opprettelse av nytt studieprogram må inneholde en kort begrunnelse for godkjenningssøknaden og en overordet beskrivelse av programmet, herunder studiets fagområde og overordnede læringsutbytte/mål.

1. Programmets samsvar med strategi og samfunnsoppdrag, inkludert beskrivelse av tverrfaglighetskompetanse og kompetanse innen bærekraft.

Studiets relevans skal være i samsvar med NMBUs samfunnsoppdrag og universitetets strategier og handlingsplaner, herunder også eventuelle koblinger til forskningsstrategier. Studiets plassering i forhold til lignede utdanninger som tilbys ved andre institusjoner. Gjør rede for forholdet mellom dette studieprogrammet og eventuelle andre beslektede studieprogrammer ved NMBU. Her kan også beskrives hvordan programmet skiller seg fra/ligner andre program ved NMBU eller ved andre læresteder i inn og –utland. Det skal også beskrives hvordan programmet bidrar til kompetanse innen bærekraft, tverrfaglig samarbeid og utnyttelse av synergier på tvers av program og fakultet.

1. Omtale av prosessen med utarbeidelse av programmet, kvalitetssikring og saksbehandling

Her omtales saksgangen ved utarbeidelse av programmet, behandling i ulike utvalg/råd/styrer og personer internt og eksternt som har vært involvert i arbeidet.

Det stilles krav til ekstern medvirkning i utvikling av program som skal godkjennes. Kort beskrivelse av hvordan eksterne aktører (sakkyndige, samarbeidspartnere, RSA) har vært involvert i prosessen. Her legges også hovedkonklusjonen til den sakkyndige vurderingen inn. Rapporten vedlegges når søknaden behandles.

## Kostnadsberegning og finansiering

Overordnet vurdering av finansiering og økonomiske bærekraft til det nye programmet.

1. Sterke fagmiljøer, kapasitet, faglig ledelse og synergier

Her gis en overordnet vurdering av fagmiljøet. Fagmiljøets sammensetning, størrelse og samlede kompetanse skal være tilpasset og samtidig tilstrekkelig for å ivareta den forskning og det faglige utviklingsarbeid som utføres. Dette omtales også mer detaljert under vurdering av fagmiljø, punkt 21.

I tillegg til den faglige kapasiteten skal det beskrives hvordan det nye programmet kan påvirke kapasitet ved andre fagmiljø og fakulteter. Dette kan for eksempel være emner i programmet som skal tas fra andre fakultet.

Studietilbudet skal ha en tydelig faglig ledelse med et definert ansvar for kvalitetssikring og –utvikling av programmet. Her angis også hvordan programmet bidrar til tverrfaglig samarbeid og utnyttelse av synergier på tvers av program og fakultet.

## Studentrekruttering og markedsvurdering

Den forventede studentrekruttering skal være tilstrekkelig til å etablere og opprettholde et tilfredsstillende læringsmiljø og stabilitet i studiet. Dette skal vurderes ut fra studiets omfang og nivå. Fakultetet må gjøre en realistisk vurdering av studentrekruttering og behovet i arbeidsmarkedet på lang sikt. Her angis også stipulert det totale antall studenter på programmet. KDs krav til minimum 20 studenter per studieprogram for opprettelse av nytt program må ligge til grunn.

## Studiets navn, grad og tittel

Studiet skal ha et navn som er dekkende/beskrivende for studiets innhold, omfang og nivå

Navnet på graden og eventuell tittel skal være korrekt oppført i PB i samsvar med Forskrift om grader og yrkesutdanninger, beskyttet tittel og normert studietid ved universiteter og høyskoler og NMBUs forskrifter. Dersom det kan være tvil om navnets egnethet, bør navnevalget forklares.

PB oppgir studiets navn og grad på nynorsk, bokmål og engelsk.

## Rammeplan

Enkelte utdanninger er underlagt [rammeplaner gitt i forskrift av KD](https://www.regjeringen.no/no/tema/utdanning/hoyere-utdanning/rammeplaner/id435163/). Krav i gjeldende rammeplaner skal være oppfylt der dette er aktuelt. Studieprogrammet skal samsvare med rammeplanen, og rammeplan for studiet skal omtales i PB. Der det er aktuelt, anbefales det at rådgivende nasjonale planer for grad følges (se informasjon om rådgivende planer under aktuell fagstrategis enhet på [UHRs nettsider](https://www.uhr.no/strategiske-enheter/fagstrategiske-enheter/)).

## Skikkethetsvurdering

Eventuell skikkethetsvurdering skal utføres i samsvar med krav i [Forskrift om skikkethetsvurdering i høyere utdanning](https://lovdata.no/dokument/SF/forskrift/2006-06-30-859) og Forskrift om studier ved NMBU. Dette gjelder kun utdanninger som skal omfattes av skikkethetsvurdering etter lov om universiteter og høyskoler § 4-10. PB skal omtale skikkethetsvurderingen og hvordan den blir utført.

## Arbeidsomfang

Forventet arbeidsomfang er 1500 arbeidstimer pr år og er inndelt i tilrettelagte undervisningsformer og selvstudium og eksamensforberedelser. Det skal bekreftes at normert fulltidsstudium er på 60 studiepoeng og 1500 arbeidstimer pr år. Basert på måten fakultetet har satt sammen programmet med emner, lager fakultetet et grovt anslag over prosent av studentens arbeidstimer som er «tilrettelagte» - dvs. kontakttid med fagperson til stede – for hvert studieår.

## Avtaler

Det skal foreligge tilfredsstillende avtaler som regulerer vesentlige forhold av betydning for studentene, der deler av studiet foregår utenfor NMBU. Kravet er forhåndsgodkjent for alle programmer på grunnlag av NMBUs rutiner for utvekslingsavtaler. Dersom obligatoriske deler av et studieprogram foregår utenfor NMBU skal fakultetet også bekrefte at det finnes avtaler som dekker undervisningssamarbeidet. Internasjonalisering/utveksling, se punkt 27.

## 12. Opptak

Opptakskravene for studieprogrammet skal være klart beskrevet i studieplanen og i samsvar med forskriftene. Krav i [Forskrift om opptak til høgre utdanning](https://lovdata.no/dokument/SF/forskrift/2017-01-06-13) gjelder for utdanning som ikke krever annen høyere utdanning som grunnlag for opptak. Krav til opptak fremgår også i [Forskrift om krav til mastergrad](https://lovdata.no/dokument/SF/forskrift/2005-12-01-1392) (Mastergradsforskriften) samt i NMBUs studieforskrift.

## Ex.phil.

I bachelorgraden og 5-årig master skal 10 studiepoeng være knyttet til innføringsemne hvorav examen philosophicum (ex. phil.) inngår. PB skal beskrive dette kravet.

## Fordypning – bachelor

Bachelorgraden skal inkludere en fordypning på minst 80 sp av de 180 sp programmet omfatter. PB (Bachelor) skal beskrive krav til fordypning på 80 sp og hvordan fordypningskravet kan oppfylles.

## Faglige krav studiet bygger på – 2-årig master

PB (2-årig Master) skal fastsette hvilke faglige krav mastergraden bygger på (de fag, emner eller emnegrupper som inngår i utdanningsløpet mastergraden bygger på) og disse skal være i samsvar med studieforskriften ved NMBU

## Selvstendig arbeid – 2- og 5 årig master

I 2- og 5-årig mastergrad skal det inngå selvstendig arbeid av et omfang på minimum 30 og maksimum 60 studiepoeng (Mastergradsforskriften, §6). Kravet til obligatorisk selvstendig arbeid skal fremgå av PB for 2-årig og 5-årig Mastergrad.

## Relevant yrkespraksis – erfaringsbasert master

I erfaringsbasert mastergrad skal studieplan fastsette hva som er relevant yrkespraksis, krav til yrkespraksis på minst 2 år, og eventuelle krav til lengre yrkespraksis enn 3 år.

For erfaringsbasert mastergrad, skal PB beskrive krav til lengde og type relevant yrkespraksis.

## Praksis

For studier med praksis, skal eventuelle praksisveiledere ha hensiktsmessig erfaring fra praksisfeltet og det skal foreligge tilfredsstillende avtaler som regulerer vesentlig forhold av betydning for studentene.

## Kobling til FoU

Studiet skal ha tilfredsstillende kobling til FoU, vurdert i forhold til studiets nivå, omfang og egenart. Beskriv forskningsaktivitet og utviklingsarbeid i fagmiljøet knyttet til studiet, og måten dette blir integrert i studiet på.

## Støttefunksjoner og infrastruktur

Lokaler, bibliotektjenester, studieveiledning og andre administrative og tekniske tjenester, tilgang til IKT-ressurser og arbeidsforhold for studentene skal være tilpasset antall studenter og studiet slik det er beskrevet i plan for studiet (listen er ikke uttømmende). Støttefunksjoner og infrastruktur skal være egnet for at studentene skal kunne oppnå læringsutbyttene som er beskrevet for studiet. Redegjør for hvilke vurderinger som er gjort med hensyn til kapasitet på læringsarealer eller annen infrastruktur. Fakultetet vurderer også hvordan fakultetet tilrettelegger lokalt for å støtte og fremme studentenes fysiske og psykososiale læringsmiljø; herunder studieveiledning, mentorordninger, fysiske møteplasser m.m.

## Fagmiljø tilknyttet studiet

Kravet til fagmiljøet beskrives i [Studietilsynsforskriften](https://lovdata.no/dokument/SF/forskrift/2017-02-07-137) [og Forskrift om kvalitetssikring og kvalitetsutvikling i høyere utdanning og fagskoleutdanning](https://lovdata.no/dokument/SF/forskrift/2010-02-01-96). Fakultetet må gi en god beskrivelse av fagmiljøet og begrunne sine vurderinger av fagmiljøet opp mot kravene under.

Kravene er som følger:

* Fagmiljøets sammensetning, størrelse og samlede kompetanse skal være tilpasset studiet slik det er beskrevet i plan for studiet, slik at fagmiljøet dekker fag og emner som studietilbudet består av.
* Programmet skal ha et bredt og stabilt fagmiljø som består av tilstrekkelig antall ansatte med høy faglig kompetanse innenfor utdanning, forskning og faglig utviklingsarbeid innenfor studietilbudet.
* Minst 50 % av årsverk tilknyttet studiet er fra tilsatte i hovedstilling ved NMBU. Av disse skal det være ansatte med førstestillingskompetanse i de sentrale delene av programmet.

I tillegg gjelder:

* + For bachelorprogram skal fagmiljøet bestå av minst 20 % med førstestillingskompetanse.
  + For mastergrads-programmer:
    - min 50 % med førstestillingskompetanse
    - min 10 % av disse 50 % skal være professorer eller dosenter
* De «sentrale deler» av studiet skal dekkes av personer med hovedstilling ved NMBU. Dersom det er tvil om minst 50 % av årsverk knyttet til studiets sentrale deler er fra tilsatte i hovedstilling ved NMBU, skal situasjonen beskrives.
* Fagmiljøet skal kunne vise til dokumenterte resultater med en kvalitet og et omfang som er tilfredsstillende for studieprogrammets innhold og nivå.
* Fagmiljøets størrelse skal stå i forhold til antall studenter og studiets egenart.
* Fagmiljøet skal være kompetansemessig stabilt over tid og ha relevant utdanningsfaglig kompetanse.
* Fagmiljøet skal delta aktivt i nasjonalt og internasjonalt samarbeid og nettverk relevant for studiet.
* Eventuelle praksisveiledere skal ha hensiktsmessig erfaring fra praksisfeltet. Kompetansekrav til praksisveiledere skal beskrives og fakultetet må bekrefte at kompetansekravene sikrer at disse har hensiktsmessig erfaring.

## Læringsutbyttebeskrivelse (LB)

Læringsutbyttet som studenten skal ha oppnådd ved fullført utdanning skal være beskrevet i samsvar med [nasjonalt kvalifikasjonsrammeverk (NKR),](https://www.nokut.no/norsk-utdanning/nasjonalt-kvalifikasjonsrammeverk-for-livslang-laring) som kunnskap, ferdigheter og generell kompetanse. Les om [Å beskrive forventet læringsutbytte](https://www.nmbu.no/ansatt/laringssenteret/kurs-og-kompetanse/lub) på Læringssenterets nettsider, og kontakt gjerne læringssenteret for støtte i arbeidet med å utarbeide læringsutbyttebeskrivelser.

PB skal være i tråd med nasjonale lover og forskrifter, NMBUs forskrifter og i tråd med nasjonalt kvalifikasjonsrammeverk (NKR). Alle studieprogram som tilbys ved NMBU skal til enhver tid være korrekt beskrevet i Felles Studentsystem (FS). Denne ligger til grunn for beskrivelsene av studietilbudet på [www.nmbu.no/studier](http://www.nmbu.no/studier).

PB skal gi en klar beskrivelse av læringsutbytter som studenter i programmet forventes oppnå. Det skal legges opp til at alle studenter, ved fullført studium, skal få alle læringsutbytter.

Fakultetet skal vurdere hvorvidt PBs beskrivelse av læringsutbytter er i tråd med NKR.

## Innhold, oppbygging og progresjon

Studiets innhold, oppbygging og progresjon skal være tilfredsstillende beskrevet i programbeskrivelsen, i hht. til krav til studieplaner i Studietilsynsforskriften. PBs beskrivelse av studiets innhold og oppbygging skal inkludere alle aktuelle punkter i veiledningsteksten og klart beskrive alle faglige krav for å oppnå graden.

Studieplanen skal vise oversikt over emner i studieprogrammet og hvilke emner som er obligatoriske og valgfrie, progresjonen i programmet og eventuelle progresjonskrav/oppflyttingskrav. Eventuelle studieretninger (profiler) og krav til fordypninger må beskrives.

Studiets innhold og oppbygging skal være tilfredsstillende relatert til læringsutbytte slik det er beskrevet i planen. Fakultetet vurderer hvorvidt beskrivelsen av innhold og oppbygging knyttes til læringsutbyttene studentene skal få. Ved en nærmere vurdering skal det kunne bekreftes at enkeltemner, spesielt obligatoriske emner, samsvarer med og understøtter PB. Det skal være mulig å «spore» læringsutbytter, læringsaktiviteter og evalueringsformer tilbake til emnene.

## Lærings- og undervisningsformer

PB skal beskrive studentens læringsaktiviteter og arbeidsformer for studiet som helhet.

Studentenes læringsaktiviteter skal være egnet til å oppnå læringsutbytte slik det er beskrevet i planen. Læringsaktivitetene skal legge til rette for at studenten kan ta aktiv rolle i læringsprosessen, og være i tråd med [NMBUs læringsfilosofi](https://www.nmbu.no/ansatt/laringssenteret/kurs-og-kompetanse/laringsfilosofi). Fakultetet vurderer hvor godt egnet læringsaktivitetene er for å oppnå programmets læringsutbytter.

## Eksamen og vurderinger

PB skal beskrive type og omfang av eksamens- og vurderingsordninger som brukes i studiet.

Vurderingsformene skal være egnet til å evaluere i hvilken grad studenten har oppnådd læringsutbyttene. Fakultetet vurderer hvor godt egnet eksamens- og vurderingsformene er til å vurdere studentens oppnåelse av programmets læringsutbytter. På læringssenterets nettsider finnes en [oversikt over noen ulike vurderingsformer.](https://www.nmbu.no/ansatt/laringssenteret/verktoy/u-verktoy/node/43946)

## Relevans

Studiets relevans for arbeidsliv, for videre studier og for samfunnet forøvrig skal være klart beskrevet og dette skal være beskrevet i PB. Studiets relevans skal være i samsvar med NMBUs samfunnsoppdrag og strategiske planer

Fakultetene oppfordres til å sjekke at det er sammenheng mellom teksten i PB om «relevans» og NMBUs samfunnsoppdrag og strategier.

## Ordninger for studentutveksling og internasjonalisering

Studieprogrammet skal ha ordninger for studentutveksling og internasjonalisering som er tilpasset studietilbudets nivå, omfang og egenart. Alle program, som fører fram til en grad, skal ha ordninger for internasjonal studentutveksling, hvor innholdet i utvekslingen er faglig relevant. Fakultetet gjør en vurdering av dette.

Redegjør f.eks. for hvordan utfordringer i internasjonalisering og globalisering er en del av programmet (dvs. bruk av internasjonale gjesteforskere, curriculum som er utviklet med internasjonale partnere, bruk av andre språk enn det norske etc.) og hvordan programmet har et internasjonalisert curriculum som gir internasjonal og interkulturell kunnskap og evner som forbereder studenter til å prestere i en internasjonal og multikulturell sammenheng. Det kan også redegjøres for hvor stor andel av studentene som forventes å dra på utveksling og hvor stor andel av internasjonale studenter som man forventer i deler eller hele programmet; samt hvordan denne ut- og innvekslingen bidrar til økt internasjonalisering i hele programmet.

PB skal beskrive ordninger for studentutveksling knyttet til studieprogrammet og påpeke egnede/anbefalte ordninger. Studiets internasjonale innhold skal være omtalt i samsvar med de aktuelle punktene i PB om læringsutbytte og/eller innhold og oppbygging. Fakultetet gjør en vurdering av dette.

# Konklusjon

Ved søknad om opprettelse av nytt studieprogram, skal søknaden avsluttes med en konklusjon. Konklusjonene bygger på kvalitetssikringen og de vurderinger som er gjort over og inkluderer fakultetets vedtak om tilråding om programgodkjenning.